Το δωμάτιο ήταν καλό σε γενικές γραμμές, και η πολυκατοικία ολοκαίνουργια. Σε πολύ κεντρική τοποθεσία, κοντά σε στάσεις λεωφορείων, μικρή απόσταση από το μετρό, σουπερμάρκετ, σινεμά κλπ. Υπήρχε βέβαια αρκετή φασαρία από το δρόμο η οποία γινόταν ενοχλητική στη διάρκεια της ημέρας. Δεν είναι ιδιαίτερα μεγάλο, ο βασικός χώρος καταλαμβάνεται από το κρεβάτι, ενώ υπάρχει μία μικρή κουζινούλα, που είναι όμως λειτουργική για απλά φαγητά, και ένα μπάνιο. Θα προτιμούσα υφασμάτινες κουρτίνες, γιατί είτε το δωμάτιο θα ήταν πολύ σκοτεινό, είτε αν οι κουρτίνες ήταν ανεβασμένες δεν αισθανόσουν ότι υπάρχει ιδιωτικότητα. Επίσης, αντιμετώπισα θέμα με την είσοδό μου στο δωμάτιο, καθώς η κλειδαριά, παρότι έβαζα τον κωδικό, δεν άνοιγε πάντα κατευθείαν. Επίσης θα προτιμούσα η smart tv να μην είναι μόνο για netflix και youtube αλλά να πιάνει και τηλεοπτικά κανάλια. Στα θετικά συγκαταλέγω το πιστολάκι δυνατής ισχύος, το σίδερο καθώς και διάφορες ηλεκτρικές συσκευές στην κουζίνα, όπως τοστιέρα, βραστήρας κλπ.